林燕妮

林燕妮係香港專欄作家、電台主持人、廣告人等，有香江才女、香江淑女嘅稱譽。林燕妮有喺稿件上灑香水嘅習慣，成為一種特色。

生平
林燕妮喺香港真光中學畢業，擁有美國柏克萊加州大學遺傳學學士學位，香港大學中國文學碩士學位、香港大學中國古典文學碩士學位。

1974年林燕妮開始寫作，首篇文章刊於1973年6月22號嘅《明報》，題為〈懶洋洋的下午〉，之後曾經喺《新報》、《明報周刊》等報刊撰寫專欄。除咗專欄散文，林燕妮亦寫過小說，包括《緣》、《盟》、《青春之葬》等。佢係1980年代多產作家之一，唔少作品重被改編成電影。

林燕妮曾經同李小龍阿哥李忠琛結婚，有一個仔李凱豪。早年曾經同著名填詞人黃霑相戀，並合組「黃與林廣告公司」，兩個人據稱有婚姻關係，但女方矢口否認。

林燕妮曾經多次公開表示佢好欣賞香港著名流行樂歌手張學友，曾經打算為佢寫一張帶有故事性質嘅唱片。佢亦都係知名填詞人林振強嘅家姐。除咗林振強之外，林燕妮重有一個細佬同一個妹，妹妹林雁妮早喺1981年因淋巴癌而離世；其後兩個細佬林振強同林振剛亦都因淋巴癌先後喺2003年去世。阿爸喺2005年又因心臟病去世。2014年1月21號，林燕妮阿媽去世。

林燕妮於2016年患肺癌，曾接受化療同電療。2018年5月31號，因肺癌喺跑馬地養和醫院離世，享年75歲。隨住佢嘅離世，佢喺《明報》專欄「寂寂燕子樓」嘅最後一篇文章《我又見到永恆》於6月6號喺該報副刊刊出。

電視工作
《天氣報告》 
《樂聲姻緣》 [1969年] 
《花王俱樂部》 [1969年] 
《蒙太奇》 [1975年]
《向世界出發 - 悟》 [2008年]

電台主持
《XO三女將》 
《粉紅色的枕頭》

文學作品

專欄
《2283》明報 
《不去也不來》明報週刊  
《往事如真》壹週刊 
《忽然一橙》香港蘋果日報 [2009年-2010年] 
《每日一電》新報 
《就是不告訴你》明報週刊 

博益系列作品

其它作品

相關
 何東家族

連出去
香港TVB翡翠台《向世界出發 — 林燕妮 — 生離與死別》
《明報》2009年6月13日 專欄 林燕妮 — 我當然委屈

香港女作家
類:散文作家
香港專欄作家
類:香港廣播節目主持
香港生意人
香港真光中學舊生
香港大學舊生
類:柏克萊加州大學舊生
燕妮
類:癌死者‎